Oʻzbekiston Respublikasi Hukumatining ayrim qarorlariga avtomobil yoʻllarida harakat xavfsizligini taʼminlashga qaratilgan oʻzgartirish va qoʻshimchalar kiritish toʻgʻrisida
(resolution, 2025-10-22)

Yoʻllarda harakat ishtirokchilari xavfsizligini ishonchli taʼminlash hamda ushbu yoʻnalishdagi ishlar samaradorligini yanada oshirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga quyidagilarni nazarda tutuvchi oʻzgartirish va qoʻshimchalar kiritilsin: amaldagi Yoʻl harakati qoidalariga elektromototsikl, skuter va individual harakatlanish vositalarida harakatlanish tartibini, ularning tushunchalarini hamda ushbu transport vositalari bilan bogʻliq yoʻl belgilarini kiritish; elektromototsikl, moped va skuterlarni boshqarish uchun yosh chegarasini hamda haydovchilik guvohnomasini olish talabini belgilash; avtomototransport vositalari va shahar elektr transporti vositalari haydovchilarini tayyorlash hamda qayta tayyorlash yakuni boʻyicha ulardan birinchi tibbiy yordam koʻrsatish yuzasidan amaliy imtihonlar olishni tashkil etish; tez tibbiy yordam avtomobillari hamda elektromotsikl, moped va skuterlar uchun alohida farqlovchi roʻyxatdan oʻtkazish davlat raqami belgilarini joriy etish. 2. Shunday tartib oʻrnatilsinki, unga muvofiq: a) 2024-yil 1-dekabrdan boshlab avtomototransport vositalarini davlat roʻyxatidan oʻtkazish va ularga roʻyxatdan oʻtkazish davlat raqami belgilarini berish bilan bogʻliq murojaatlarni Oʻzbekiston Respublikasi Ichki ishlar vazirligi Jamoat xavfsizligi departamenti Yoʻl harakati xavfsizligi xizmatining (keyingi oʻrinlarda — YHXX) mobil ilovasi, rasmiy veb-sayti, “Call” markazi yoki Oʻzbekiston Respublikasining Yagona interaktiv davlat xizmatlari portali orqali yuborish va toʻlovlarni onlayn amalga oshirish joriy etiladi. Xaridorgir harf va raqamlar kombinatsiyasiga ega boʻlgan roʻyxatdan oʻtkazish davlat raqami belgilari oshirilgan toʻlov stavkalari boʻyicha, boshqa roʻyxatdan oʻtkazish davlat raqami belgilari mazkur bandning “b” kichik bandida belgilangan tartibda beriladi; b) 2024-yil 1-avgustdan boshlab roʻyxatdan oʻtkazish davlat raqami belgilari YHXXning Yagona avtomatlashtirilgan axborot tizimidagi “Davlat raqam belgilari” modulida avtomatik tarzda tasodifiy tanlash yoʻli bilan beriladi. 3. Oʻzbekiston texnik jihatdan tartibga solish agentligi Oʻzbekiston Respublikasi Ichki ishlar vazirligi bilan birgalikda uch oy muddatda “Oʻz DSt 640:2021 “Avtomototransport vositalari va ularning tirkamalari uchun yorugʻlik qaytaruvchi qoplamali va himoya elementlari bilan roʻyxatga olish raqamlari. Texnikaviy shartlar” Oʻzbekiston Respublikasining davlat standartiga ushbu qarorga muvofiq joriy etilayotgan davlat raqami belgilarining texnik koʻrsatkichlarini nazarda tutuvchi oʻzgartirish va qoʻshimchalar kiritsin. 4. Oʻzbekiston Respublikasi Ichki ishlar vazirligi manfaatdor vazirlik va idoralar bilan birgalikda: ushbu qarorning mazmun-mohiyati va ahamiyati aholi oʻrtasida keng tushuntirilishini taʼminlasin; oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 5. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov zimmasiga yuklansin. 1. Vazirlar Mahkamasining 2007-yil 27-iyundagi 131-son qarori bilan tasdiqlangan Avtomototransport vositalariga va ularning tirkamalariga beriladigan roʻyxatdan oʻtkazish davlat raqami belgilarida: a) quyidagi mazmundagi I2 tip bilan toʻldirilsin: “I2 tip — STY seriyali roʻyxatdan oʻtkazish davlat raqami belgilari tez tibbiy yordam avtomobillariga beriladi. Roʻyxatdan oʻtkazish davlat raqami belgilarining foni oq rangda, chetki qismi, raqami va harflari qora rangda. Chap tomonda hududning kodi, oʻng tomonda Oʻzbekiston Respublikasi bayrogʻi va “UZ” harflari. b) quyidagi mazmundagi IE2 tip bilan toʻldirilsin: “IE2 tip — “STY” seriyali roʻyxatdan oʻtkazish davlat raqami belgilari tez tibbiy yordam elektromobillariga va gibrid avtomobillarga beriladi. Roʻyxatdan oʻtkazish davlat raqami belgilarining foni oq rangda, chetki qismi, raqami va harflari qora rangda. Chap tomonda hududning kodi qora rangda va uning foni yashil rangda, oʻng tomonda Oʻzbekiston Respublikasi bayrogʻi va “UZ” harflari. v) XI tipdagi “mototransport vositalari (mototsikllar, motorolerlar)” soʻzlari “mototsikllar” soʻzi bilan almashtirilsin; g) quyidagi mazmundagi XI1 tip bilan toʻldirilsin: “XI1 tip — mopedlar uchun ikki qatorli roʻyxatdan oʻtkazish davlat raqami belgilari. Roʻyxatdan oʻtkazish davlat raqami belgilarining foni oq rangda, chetki qismi, raqami va harflari qora rangda. Oʻng burchagining yuqori tomonida hududning kodi, quyi tomonida Oʻzbekiston Respublikasi bayrogʻi va “UZ” harflari. Raqamli bitta belgi beriladi (orqa tomonda mahkamlash uchun)”; d) XIE tipdagi “mototransport vositalari (mototsikllar, motorolerlar, elektroskuterlar)” soʻzlari “elektromototsikl” soʻzi bilan almashtirilsin; e) quyidagi mazmundagi XIE1 tip bilan toʻldirilsin: “XIE1 tip — skuterlar uchun ikki qatorli roʻyxatdan oʻtkazish davlat raqami belgilari. Roʻyxatdan oʻtkazish davlat raqami belgilarining foni oq rangda, chetki qismi, raqami va harflari qora rangda. Oʻng burchagining yuqori tomonida hududning kodi qora rangda va uning foni yashil rangda, quyi tomonida Oʻzbekiston Respublikasi bayrogʻi va “UZ” harflari. Raqamli bitta belgi beriladi (orqa tomonda mahkamlash uchun)”; j) quyidagi mazmundagi XI2 va XI3 tiplar bilan toʻldirilsin: “XI2 tip — “NN” seriyali roʻyxatdan oʻtkazish davlat raqami belgilari Oʻzbekiston Respublikasida shaxsiy, xizmat ishlari boʻyicha, oʻqish yoki turizm maqsadida doimiy yashaydigan yoki vaqtincha boʻladigan xorijiy fuqarolarga va fuqaroligi boʻlmagan shaxslarga tegishli boʻlgan mototsikl va elektromototsikllarga beriladi. Roʻyxatdan oʻtkazish davlat raqami belgilarining foni sariq rangda, chetki qismi, raqami va harflari qora rangda. Raqamli bitta belgi beriladi (orqa tomonda mahkamlash uchun). XI3 tip — “NNN” seriyali roʻyxatdan oʻtkazish davlat raqami belgilari Oʻzbekiston Respublikasida shaxsiy, xizmat ishlari boʻyicha, oʻqish yoki turizm maqsadida doimiy yashaydigan yoki vaqtincha boʻladigan xorijiy fuqarolarga va fuqaroligi boʻlmagan shaxslarga tegishli boʻlgan moped va skuterlarga beriladi. Roʻyxatdan oʻtkazish davlat raqami belgilarining foni sariq rangda, chetki qismi, raqami va harflari qora rangda. Raqamli bitta belgi beriladi (orqa tomonda mahkamlash uchun)”. 2. Vazirlar Mahkamasining “Avtomototransport vositalarini davlat roʻyxatidan oʻtkazish va ularga roʻyxatdan oʻtkazish davlat raqami belgilarini berish tartibini takomillashtirish toʻgʻrisida” 2017-yil 31-avgustdagi 683-son qarorida: a) 3-bandda: toʻrtinchi xatboshidagi “Oʻzbekiston Respublikasining Respublika budjetiga toʻliq hajmda oʻtkaziladigan” soʻzlari chiqarib tashlansin; beshinchi xatboshi chiqarib tashlansin; oltinchi xatboshi beshinchi xatboshi deb hisoblansin; quyidagi mazmundagi oltinchi va yettinchi xatboshlar bilan toʻldirilsin: “Fuqarolarning yashash joyiga borib, avtomototransport vositalarini davlat roʻyxatidan oʻtkazish va roʻyxatdan oʻtkazish davlat raqami belgilarini berish boʻyicha davlat xizmatlari qoʻshimcha toʻlov asosida koʻrsatiladi. Bunda ushbu xizmatlar Vazirlar Mahkamasining 2023-yil 31-iyuldagi 321-son qarori bilan tasdiqlangan Fuqarolarning yashash joyiga borib, avtomototransport vositalarini davlat roʻyxatidan oʻtkazish va roʻyxatdan oʻtkazish davlat raqami belgilarini berish boʻyicha davlat xizmatlarini koʻrsatishning maʼmuriy reglamentiga asosan koʻrsatiladi”; b) 1-ilovada: 2-bandda: beshinchi xatboshidagi “III va IIIA tipidagi” soʻzlar “IE, IAYE, III, IIIA, IIIE, IIIAE tipidagi” soʻzlari bilan almashtirilsin; oltinchi xatboshi quyidagi tahrirda bayon etilsin: “xaridorgir harf va raqamlar kombinatsiyasiga ega boʻlgan, oshirilgan toʻlov stavkasi boʻyicha avtotransport vositalari uchun ROʻDRB — Oʻzbekiston Respublikasi Vazirlar Mahkamasi tomonidan belgilangan tartibda YHXX va uning hududiy boshqarmalarining roʻyxatdan oʻtkazish va imtihon olish boʻlinmalari tomonidan beriladigan xaridorgir harf hamda raqamlar kombinatsiyasiga ega boʻlgan I, IA, IE, IAYE, III, IIIA, IIIE, IIIAYE, IX, IXA, X, XA tipidagi ROʻDRB”; oʻn uchinchi xatboshi quyidagi tahrirda bayon etilsin: “transport vositasi — yoʻlovchilarning, bagajning, yuk bagajining, yuklarning, pochta va kuryerlik joʻnatmalarining yoki maxsus ishlarni amalga oshirish uchun uskunalarning yoʻllarda harakatlanishi yoki tashilishi uchun moʻljallangan qurilma. Mazkur Nizom maqsadlaridan kelib chiqib, transport vositalari avtotransport vositalari (avtomobillar, elektromobillar), mototransport vositalari (mototsikl, elektromototsikl, moped va skuterlar) hamda tirkama va yarim tirkamalarga boʻlinadi”; quyidagi mazmundagi oʻn oltinchi xatboshi bilan toʻldirilsin: “yaroqsiz avtomototransport vositasi — transport vositasining asosiy qismlaridan biri, yaʼni dvigatel, shassi (yurish qismi, transmissiya, boshqaruv qismi) va kuzovi mavjud boʻlmagan transport vositalari”; 3 va 4-bandlar quyidagi tahrirda bayon etilsin: “3. Roʻyxatdan oʻtkazish harakatlari Qoraqalpogʻiston Respublikasi Ichki ishlar vazirligi, Toshkent shahar va Toshkent viloyati ichki ishlar bosh boshqarmalari hamda viloyatlar ichki ishlar boshqarmalari jamoat xavfsizligi xizmati yoʻl harakati xavfsizligi boshqarmalarining roʻyxatdan oʻtkazish va imtihon olish boʻlinmalari (keyingi oʻrinlarda — YHXX va uning hududiy boshqarmalari) tomonidan amalga oshiriladi. Avtomototransport vositalarini davlat roʻyxatidan oʻtkazish, qayta roʻyxatdan oʻtkazish va ularga davlat raqami belgilarini berish Toshkent, Nukus shaharlarida va viloyatlar markazlarida bittadan roʻyxatdan oʻtkazish va imtihon olish boʻlinmalarida eksterritoriallik tamoyili asosida amalga oshiriladi. Bunda avtomototransport vositasi fuqaroning doimiy yashash manzili yoki yuridik shaxsning roʻyxatga olingan manzili boʻyicha roʻyxatdan oʻtkaziladi. 4. YHXX va uning hududiy boshqarmalarida quyidagi transport vositalari davlat roʻyxatidan oʻtkaziladi: dvigatelining ish hajmi 50 sm3 va undan oshadigan, konstruktiv tezligi soatiga 50 kilometr va undan oshadigan avtotransport vositalari, shuningdek, elektrodvigatelining quvvati 4 kilovatt va undan oshadigan, konstruktiv tezligi soatiga 50 kilometr va undan oshadigan transport vositalari — avtomobil, elektromobillar va gibrid avtomobillar sifatida; dvigatelining ish hajmi 50 sm3 va undan oshadigan, konstruktiv tezligi soatiga 50 kilometr va undan oshadigan yon tirkamasiz yoki yon tirkamali (kajavali) ikki yoki uch (toʻrt) gʻildirakli mototsikllar va ularga tenglashtirilgan transport vositalari — mototsikl sifatida; elektrodvigatelining quvvati 4 kilovatt va undan oshadigan, konstruktiv tezligi soatiga 50 kilometr va undan oshadigan yon tirkamasiz yoki yon tirkamali (kajavali) ikki yoxud uch (toʻrt) gʻildirakli elektromototsikllar va ularga tenglashtirilgan transport vositalari — elektromototsikl sifatida; dvigatelining ish hajmi 25 sm3 va undan ortiq, lekin 50 sm3dan oshmaydigan, konstruktiv tezligi soatiga 25 kilometr va undan ortiq, 50 kilometrdan oshmaydigan ikki yoki uch (toʻrt) gʻildirakli mopedlar va ularga tenglashtirilgan transport vositalari — moped sifatida; elektrodvigatelining quvvati 0,25 kilovatt va undan ortiq, lekin 4 kilovattdan oshmaydigan, konstruktiv tezligi soatiga 25 kilometrdan ortiq, biroq 50 kilometrdan oshmaydigan ikki yoki uch (toʻrt) gʻildirakli skuterlar va ularga tenglashtirilgan transport vositalari — skuter sifatida; konlarda, shaxta va karyerlarda qoʻllaniladigan maxsus transport vositalari; tirkama va yarim tirkamalar. Avtomototransport vositalarining tuzilmasi texnik tartibga solish sohasidagi normativ hujjatlar, shuningdek yoʻl harakati xavfsizligini taʼminlash sohasidagi meʼyor talablariga mos kelishi kerak”; 5-bandda: uchinchi xatboshi chiqarib tashlansin; toʻrtinchi — oltinchi xatboshilar tegishlicha uchinchi — beshinchi xatboshilar deb hisoblansin; 6-band quyidagi tahrirda bayon etilsin: “6. Avtomototransport vositasining egasi yoki uning vakili avtomototransport vositasiga mulk huquqi yoki boshqa ashyoviy huquqlar paydo boʻladigan, oʻtadigan, cheklanadigan va tugatiladigan kundan yoki transport vositasining huquqiy holati oʻzgarishidan boshlab oʻn kalendar kun ichida mazkur Nizomning 14 va 15-bandlariga muvofiq tegishli YHXX va uning hududiy boshqarmalariga texnik koʻrikdan oʻtkazish uchun avtomototransport vositasini (konlarda, shaxta va karyerlarda qoʻllaniladigan maxsus transport vositalari bundan mustasno), uning texnik holatidan qatʼi nazar va mazkur Nizomda nazarda tutilgan hujjatlarni taqdim etgan holda murojaat qilishi zarur. Agar YHXX va uning hududiy boshqarmalariga murojaat qilish muddatining oxirgi kuni dam olish, bayram (ish kuni boʻlmagan) kunlarga toʻgʻri kelsa, undan keyingi birinchi ish kuni muddatning tugagan kuni hisoblanadi. Avtomototransport vositasining nosozligi, egasi sogʻligʻining holati, haydovchilik guvohnomasining mavjud emasligi yoki boshqarish huquqidan mahrum boʻlganligi yoki avtomototransport vositasining boshqa hududda turganligi bilan bogʻliq holatlarda texnik koʻrikdan oʻtkazish ishlari avtomototransport vositasi turgan joydagi roʻyxatdan oʻtkazish va imtihon olish boʻlinmalari xodimlari tomonidan bevosita joyiga chiqqan holda eksterritoriallik tamoyili asosida amalga oshiriladi. Bunda avtomototransport vositasining nosozligi Yoʻl harakati qoidalarida belgilangan transport vositalaridan foydalanishni taqiqlovchi shartlariga javob bermasligi bilan belgilanadi. Avtomototransport vositasi uni qayta roʻyxatdan oʻtkazishga sabab boʻladigan barcha holatlarda, YHXX va uning hududiy boshqarmalari tomonidan belgilangan tartibda texnik koʻrikdan oʻtkaziladi. Avtomototransport vositasi YHXX va uning hududiy boshqarmalari tomonidan tip, marka, model va modifikatsiya, ROʻDRB, identifikatsiyalovchi shassi (rama), kuzov va dvigatellar raqamlarining, shuningdek, avtomototransport vositasining toʻliq vazni, yuksiz vazni, oʻrindiqlar soni toʻgʻrisidagi maʼlumotlarni roʻyxatdan oʻtkazish hujjatlarida koʻrsatilgan maʼlumotlarga mos kelishi predmeti yuzasidan texnik koʻrikdan oʻtkaziladi”; quyidagi mazmundagi 61-band bilan toʻldirilsin: “61. Konlarda, shaxta va karyerlarda qoʻllaniladigan maxsus transport vositalari egasi yoki vakilining murojaatiga asosan hududiy roʻyxatdan oʻtkazish va imtihon olish boʻlinmalari xodimlari tomonidan joyiga chiqib, texnik koʻrikdan oʻtkazish natijalariga koʻra rasmiylashtiriladi”; quyidagi mazmundagi 11-bob bilan toʻldirilsin: 111. Avtomototransport vositasining egasi yoki vakili avtomototransport vositasini davlat roʻyxatidan oʻtkazish uchun YHXXning mobil ilovasi, rasmiy veb-sayti, “Call” markazi yoki Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali murojaat etganda, ushbu Nizomning 2 — 7-boblarida koʻrsatilgan avtomototransport vositalarini davlat roʻyxatidan oʻtkazish turini tanlaydi. 112. YHXXning mobil ilovasi, rasmiy veb-sayti, “Call” markazi yoki YIDXP orqali ushbu Nizomning 17 — 20-bandlarida nazarda tutilgan hujjatlar toʻgʻrisidagi maʼlumotlarni kiritadi, zarur hollarda ularning nusxalarini yuklaydi (notarial tasdiqlangan hujjatlar bundan mustasno), shuningdek, telefon raqamini kiritib ushbu maʼlumotlarni tasdiqlaydi. 113. Maʼlumotlar tasdiqlangandan soʻng avtomototransport vositasining egasi yoki vakilining telefon raqamiga toʻlov rekvizitlari va miqdori toʻgʻrisida SMS-xabar yuboriladi. 114. Avtomototransport vositasini davlat roʻyxatidan oʻtkazish uchun yigʻim va toʻlovlar onlayn toʻlov tizimlar orqali belgilangan tartibda toʻlanadi hamda axborot tizimlari bilan tasdiqlanadi. 115. Avtomototransport vositasini davlat roʻyxatidan oʻtkazish uchun toʻlovlar toʻlangandan keyin YHXXning dasturiy taʼminoti (mobil ilova) yoki YIDXP orqali shakllantirilgan murojaat YHXX va uning hududiy boshqarmalariga onlayn rejimida yuboriladi. 116. Murojaat yuborilgandan soʻng avtomototransport vositasining egasi yoki vakili avtomototransport vositasini texnik koʻrikdan oʻtkazish uchun ushbu Nizomning 6-bandida belgilangan muddatdan kechiktirmasdan hamda ushbu Nizomning 17 — 20-bandlarida nazarda tutilgan hujjatlarni taqdim etgan holda, YHXX va uning hududiy boshqarmalariga olib borishi shart. 117. YHXX va uning hududiy boshqarmalarining masʼul xodimlari avtomototransport vositasining egasi yoki vakili tomonidan taqdim etilgan hujjatlardagi maʼlumotlarni YIDXP orqali yuborilgan murojaatdagi maʼlumotlar bilan solishtiradi, shuningdek, avtomototransport vositasini, uning tipi, markasi, model va modifikatsiyasi, ROʻDRB, identifikatsiyalovchi shassi (rama), kuzov va dvigatellar raqamlari, toʻliq vazni, yuksiz vazni, oʻrindiqlar soni toʻgʻrisidagi maʼlumotlari asosida texnik koʻrikdan oʻtkazadi. Bunda avtomototransport vositalarini davlat roʻyxatidan oʻtkazishda avtomototransport vositasining oldi-sotdi shartnomalari va boshqa notarial tasdiqlangan bitimlar talab qilinmaydi va ushbu hujjatlar “Raqamli hukumat” tizimining idoralararo integratsiyalashuv platformasi orqali “Notarius” avtomatlashtirilgan axborot tizimidan yuklab olinadi. 118. Avtomototransport vositasining maʼlumotlari taqdim etilgan hujjatlar bilan mos kelgan taqdirda, avtomototransport vositasi davlat roʻyxatidan oʻtkaziladi va roʻyxatdan oʻtkazilganlik toʻgʻrisida guvohnoma rasmiylashtirilib, ROʻDRB bilan birga avtomototransport vositasi egasi yoki vakiliga taqdim etiladi. 119. Avtomototransport vositasi egasi yoki vakili avtomototransport vositasi roʻyxatdan oʻtkazilganligi toʻgʻrisidagi guvohnoma va ROʻDRBni olganligi, ularning shaxsini identifikatsiya qilish (elektron raqamli imzo, barmoq izlarini identifikatsiya (verifikatsiya) qilish va boshqalar) orqali tasdiqlanadi. 1110. Avtomototransport vositasining egasi yoki vakili avtomototransport vositasini davlat roʻyxatidan oʻtkazish uchun bevosita YHXX va uning hududiy boshqarmalariga murojaat etganda, ularning murojaatlari YHXX va uning hududiy boshqarmalarining masʼul xodimlari tomonidan maxsus texnik qurilmalar (planshet) orqali koʻrib chiqadi. Bunda avtomototransport vositasining egasi yoki vakili hamda masʼul xodim tomonidan ushbu Nizomning 111 — 119-bandlarida nazarda tutilgan harakatlar amalga oshiriladi”; 14-bandda: birinchi va ikkinchi xatboshilar quyidagi tahrirda bayon etilsin: “14. Jismoniy shaxslarning avtomototransport vositalari ularning doimiy roʻyxatga olingan joyi boʻyicha, doimiy roʻyxatga olingan joyi boʻlmasa — vaqtincha turgan joyi boʻyicha davlat roʻyxatidan oʻtkaziladi. Bunda roʻyxatdan oʻtkazish avtomototransport vositasi egasining doimiy roʻyxatga olingan hududidan qatʼi nazar, har bir hududda avtomototransport vositalarini davlat roʻyxatidan oʻtkazish, qayta roʻyxatdan oʻtkazish va ularga davlat raqami belgilarini berish uchun masʼul etib belgilangan hududiy YHXX organlarida ham amalga oshirilishi mumkin”; beshinchi xatboshidagi “, avtomototransport vositalari egalarining YHXX va uning hududiy boshqarmalariga shaxsan murojaat qilish holatlari bundan mustasno” soʻzlari chiqarib tashlansin; 16-bandda: birinchi xatboshi quyidagi tahrirda bayon etilsin: “16. Avtomototransport vositasini davlat roʻyxatidan oʻtkazish uchun uning egasi yoki vakili YHXX va uning hududiy boshqarmalariga quyidagi hujjatlarni taqdim etgan holda murojaat etadi:” ikkinchi xatboshi chiqarib tashlansin; uchinchi — toʻqqizinchi xatboshilar tegishlicha ikkinchi — sakkizinchi xatboshilar deb hisoblansin; toʻrtinchi xatboshi quyidagi tahrirda bayon etilsin: “avtomototransport vositasiga boʻlgan mulk huquqi va boshqa ashyoviy huquqlarni tasdiqlovchi hujjat (notarial tasdiqlangan hujjatlar bundan mustasno)”; quyidagi tahrirdagi beshinchi xatboshi bilan toʻldirilsin: “Togʻ-kon, geologiya va sanoat xavfsizligini nazorat qilish inspeksiyasining gaz ballonlarini sinovdan oʻtkazish huquqini beruvchi ruxsatnomasi mavjud boʻlgan tashkilot tomonidan transport vositalariga oʻrnatilgan gaz ballonlari sinovdan oʻtkazilganligi toʻgʻrisidagi dalolatnoma (gaz balloni oʻrnatilmagan transport vositalari mustasno)”; beshinchi — sakkizinchi xatboshilar tegishlicha oltinchi-toʻqqizinchi xatboshilar deb hisoblansin; oltinchi xatboshi quyidagi tahrirda bayon etilsin: “YHXX va uning hududiy boshqarmalarining roʻyxatga olish bilan bogʻliq xizmatlari uchun toʻlov toʻlaganligi haqidagi bank toʻlov hujjati (yigʻimlar va toʻlovlardan ozod etilgan shaxslar hamda elektron toʻlov tizimlar orqali toʻlov amalga oshirilgan hollar bundan mustasno)”; 17-bandning “a” kichik bandida: ikkinchi xatboshi “fuqarolik pasporti” soʻzlaridan keyin “yoki identifikatsiyalovchi ID-kartasi yoki yangi namunadagi milliy haydovchilik guvohnomasi” soʻzlari bilan toʻldirilsin; beshinchi va oltinchi xatboshilar quyidagi tahrirda bayon etilsin: “chet el fuqarolari uchun — chet el fuqarosining identifikatsiyalovchi ID-kartasi, harakatlanish hujjati yoxud diplomatik pasporti yoki Oʻzbekiston Respublikasida akkreditatsiyani oʻtayotganlikni tasdiqlovchi akkreditatsiya kartochkasi; fuqaroligi boʻlmagan shaxslar uchun — fuqaroligi boʻlmagan shaxsning identifikatsiyalovchi ID-kartasi yoki yangi namunadagi milliy haydovchilik guvohnomasi yoki harakatlanish hujjati”; 24-bandda: birinchi xatboshi quyidagi tahrirda bayon etilsin: “24. Avtomototransport vositasini davlat roʻyxatidan oʻtkazish mobaynida YHXX va uning hududiy boshqarmalari avtomototransport vositasining roʻyxatdan oʻtkazish elektron kartasini ochadi, unga agregat raqamlari, avtomototransport vositasining boshqa texnik parametrlari, avtomototransport vositasi egasi toʻgʻrisida maʼlumotlar, uning yashash (turar) joyi va boshqa zarur maʼlumotlar kiritiladi”; ikkinchi xatboshi “roʻyxatdan oʻtkazish” soʻzlaridan keyin “elektron” soʻzi bilan toʻldirilsin; 26-bandning ikkinchi — toʻrtinchi xatboshilari quyidagi tahrirda bayon etilsin: “avtotransport vositalarining old va orqa qismlarida mustahkamlash uchun bir juft ROʻDRB; mototransport vositalari hamda tirkama va yarim tirkamalarning orqa qismiga joylashtirish uchun bir dona ROʻDRB beriladi. ROʻDRB Oʻzbekiston Respublikasi Ichki ishlar vazirligi Jamoat xavfsizligi departamenti Yoʻl harakati xavfsizligi xizmatining Yagona avtomatlashtirilgan axborot tizimi “Davlat raqam belgilari” modulida avtomatik tarzda tasodifiy tanlash yoʻli bilan beriladi, oshirilgan toʻlov stavkasi boʻyicha avtotransport vositalari uchun ROʻDRB va avtotransport vositasi egasining arizasiga asosan xaridorgir harf va raqamlar kombinatsiyasiga ega boʻlgan, oshirilgan toʻlov stavkasi boʻyicha avtotransport vositalari uchun beriladigan ROʻDRB bundan mustasno”; 29-band quyidagi mazmundagi toʻrtinchi xatboshi bilan toʻldirilsin: “Jismoniy va yuridik shaxslar saqlash uchun topshirilgan ROʻDRBlarning holatini tekshirish uchun mazkur Nizomning 11-bobida belgilangan tartib asosida YHXXning mobil ilovasi, rasmiy veb-sayti yoki YIDXP orqali murojaat etishlari mumkin”; 32-bandning ikkinchi xatboshisi chiqarib tashlansin; 34-bandda: birinchi xatboshi quyidagi tahrirda bayon etilsin: “34. Oʻzbekiston Respublikasi hududiga olib kelingan avtomototransport vositasini davlat roʻyxatidan oʻtkazish uchun yoki vaqtinchalik olib kirish bojxona rejimiga rasmiylashtirilgan avtomototransport vositasini vaqtinchalik roʻyxatdan oʻtkazish uchun egasi yoki uning vakili hududiy boshqarmalarga quyidagi hujjatlarni taqdim etgan holda murojaat qiladi”; toʻrtinchi xatboshi quyidagi tahrirda bayon etilsin: “YHXX va uning hududiy boshqarmalarining roʻyxatdan oʻtkazish harakatlarini amalga oshirishdagi xizmatlari uchun toʻlovlarning toʻlanganligi haqidagi bank toʻlov hujjati (yigʻim va toʻlovlardan ozod etilgan shaxslar va elektron toʻlov tizimlar orqali toʻlov amalga oshirilgan hollar bundan mustasno)”; 35-bandda: toʻrtinchi xatboshi chiqarib tashlansin; beshinchi — yettinchi xatboshilar tegishlicha toʻrtinchi — oltinchi xatboshilar deb hisoblansin; 39-band “roʻyxatdan oʻtkazish” soʻzlaridan keyin “elektron” soʻzi bilan toʻldirilsin; 43-bandda: birinchi xatboshidagi “taqdim etadi” soʻzlari “etgan holda murojaat qiladi” soʻzlari bilan almashtirilsin; ikkinchi xatboshi chiqarib tashlansin; uchinchi — oltinchi xatboshilar tegishlicha ikkinchi — beshinchi xatboshilar deb hisoblansin; uchinchi xatboshidagi “yashash joyi boʻyicha propiskaga qoʻyilganligi belgisi bilan pasport” soʻzlari “yashash boʻyicha roʻyxatdan oʻtganligi toʻgʻrisida belgisi bilan pasport yoki identifikatsiyalovchi ID-karta” soʻzlari bilan almashtirilsin; toʻrtinchi xatboshi “ozod etilgan shaxslar” soʻzlaridan keyin “va elektron toʻlov tizimlar orqali toʻlov amalga oshirilgan hollar” soʻzlari bilan toʻldirilsin; 44-bandda: toʻrtinchi xatboshi quyidagi tahrirda bayon etilsin: “avtomototransport vositasi egasining yashash (turgan) joyi vaqtinchalik oʻzgarganligi holatlarini tasdiqlovchi hujjatlar (pasport (yashash joyi boʻyicha roʻyxatdan oʻtganligi toʻgʻrisida maʼlumoti bilan) yoki identifikatsiyalovchi ID-karta, xizmat safari toʻgʻrisidagi guvohnoma va boshqalar)”; beshinchi xatboshi chiqarib tashlansin; 52-bandning oltinchi xatboshisi “roʻyxatga olish” soʻzlaridan keyin “elektron” soʻzi bilan toʻldirilsin; 54-band quyidagi tahrirda bayon etilsin: “54. Avtomototransport vositalarining rangi va (yoki) nomer agregati oʻzgarganda, avtotransport vositasini qayta roʻyxatdan oʻtkazish uchun mulkdor yoki uning vakili YHXX va uning hududiy boshqarmalariga quyidagi hujjatlarni taqdim etgan holda murojaat qiladi: avtotransport vositasi egasi yoki uning vakilining shaxsini tasdiqlovchi hujjat; raqam agregatlarining qonuniy olinganligini tasdiqlovchi hujjat (elektron schyot-maʼlumotnoma, bojxona yuk deklaratsiyasi, bitta yuridik shaxsga tegishli boʻlgan avtotransport vositalari uchun yuk xati (elektron koʻrinishdagi notarius tomonidan tasdiqlangan oldi-sotdi shartnomasi “Notarius” tizimidan olinadi); avtotransport vositalarini taʼmirlash va texnik xizmat koʻrsatish boʻyicha maxsus korxonada raqam agregatlarining almashtirilganligini va (yoki) rangining oʻzgartirilganligini (rang oʻzgartirilganda) tasdiqlovchi hujjat; Togʻ-kon, geologiya va sanoat xavfsizligini nazorat qilish inspeksiyasining gaz ballonlarini sinovdan oʻtkazish huquqini beruvchi ruxsatnomasi mavjud boʻlgan tashkilot tomonidan transport vositalariga oʻrnatilgan gaz ballonlari sinovdan oʻtkazilganligi toʻgʻrisidagi dalolatnoma (gaz ballon oʻrnatilmagan transport vositalari mustasno); roʻyxatdan oʻtkazish harakatlarini amalga oshirish mobaynidagi YHXX va uning hududiy boshqarmalari tomonidan undiriladigan belgilangan miqdordagi toʻlovlar toʻlaganligini tasdiqlovchi bank toʻlov hujjati (toʻlovlardan ozod etilgan shaxslar va elektron toʻlov tizimlar orqali toʻlov amalga oshirilgan hollar bundan mustasno). Transport vositasining rangi va (yoki) raqam agregati oʻzgarganda, avtomototransport vositasining roʻyxatga olish elektron kartasiga tegishli oʻzgartirishlar kiritiladi, ilgari berilgan avtomototransport vositasini roʻyxatdan oʻtkazish toʻgʻrisidagi guvohnoma esa transport vositasining yangi rangi va (yoki) raqam agregatini koʻrsatgan holda almashtiriladi”; 55-bandda: ikkinchi xatboshi chiqarib tashlansin; uchinchi — toʻqqizinchi xatboshilar tegishlicha ikkinchi — sakkizinchi xatboshilar deb hisoblansin; uchinichi xatboshi quyidagi tahrirda bayon etilsin: “raqamli agregatlar (elektron schyot-maʼlumotnoma, bojxona yuk deklaratsiyasi, bitta yuridik shaxsga tegishli boʻlgan avtotransport vositalari uchun yuk xati (elektron koʻrinishdagi notarius tomonidan tasdiqlangan oldi-sotdi shartnomasi “Notarius” tizimidan olinadi) va avtotransport vositasi qayta jihozlanganda ishlatilgan boshqa detallarning olinganligining qonuniyligini tasdiqlovchi hujjatlar”; yettinchi xatboshidagi “shaxslardan tashqari” soʻzlari “shaxslar va elektron toʻlov tizimlar orqali toʻlov amalga oshirilgan hollar bundan mustasno” soʻzlari bilan almashtirilsin; sakkizinchi xatboshi “roʻyxatga olish” soʻzlaridan keyin “elektron” soʻzi bilan toʻldirilsin; 56-band quyidagi tahrirda bayon etilsin: “56. Avtomototransport vositasini roʻyxatdan oʻtkazish guvohnomasi yaroqsiz holga kelganda, shikastlanganda yoki oʻgʻirlanganda va (yoki) ROʻDRB, oshirilgan toʻlov stavkali avtotransport vositalari uchun ROʻDRB, avtotransport vositalari uchun xaridorgir harf va raqamlar kombinatsiyasiga ega boʻlgan ROʻDRB yaroqsiz holga kelganda, shikastlanganda yoki oʻgʻirlanganda, avtotransport vositasi quyidagi hujjatlar asosida qayta roʻyxatdan oʻtkaziladi: avtomototransport vositasi egasi yoki uning vakilining shaxsini tasdiqlovchi hujjat; avtomototransport vositasini roʻyxatdan oʻtkazish toʻgʻrisidagi guvohnoma yaroqsiz holga kelganda (u yaroqsiz holga kelganda); shikastlangan ROʻDRB, oshirilgan toʻlov stavkali avtotransport vositalari uchun ROʻDRB, avtotransport vositalari uchun xaridorgir harf va raqamlar kombinatsiyasiga ega boʻlgan ROʻDRB (ular shikastlanganda); ichki ishlar organlarining avtomototransport vositalarini roʻyxatdan oʻtkazish toʻgʻrisidagi guvohnomaning va (yoki) ROʻDRB, oshirilgan toʻlov stavkali avtotransport vositalari uchun ROʻDRB, avtotransport vositalari uchun xaridorgir harf va raqamlar kombinatsiyasiga ega boʻlgan ROʻDRB oʻgʻirlanganligi (yoʻqotilganligi) toʻgʻrisidagi maʼlumotnomasi; roʻyxatdan oʻtkazish harakatlarini amalga oshirish mobaynidagi YHXX va uning hududiy boshqarmalari tomonidan undiriladigan belgilangan miqdordagi toʻlovlar toʻlaganligini tasdiqlovchi bank toʻlov hujjati (toʻlovlardan ozod etilgan shaxslardan tashqari). Avtomototransport vositasini roʻyxatdan oʻtkazish guvohnomasi yaroqsiz holga kelganda, shikastlanganda, yoʻqotilganda yoki oʻgʻirlanganda avtomototransport vositasini roʻyxatdan oʻtkazish elektron kartasi maʼlumotlari asosida hududiy boshqarmalari avtomototransport vositasini roʻyxatdan oʻtkazish guvohnomasining dublikatini beradilar. Oʻzbekiston Respublikasi fuqarosi respublika hududidan tashqarida egaligida boʻlgan avtomototransport vositasi roʻyxatdan oʻtkazilganligi toʻgʻrisidagi guvohnomasini yoʻqotib yoki oʻgʻirlatib qoʻyganda, avtomototransport vositasini roʻyxatdan oʻtkazish elektron kartasi maʼlumotlari asosida avtomototransport vositasini roʻyxatdan oʻtkazish guvohnomasining dublikati belgilangan toʻlovlar asosida bir oygacha boʻlgan muddatga beriladi. Avtomototransport vositasi respublika hududiga qaytib kelgandan soʻng belgilangan tartibda texnik koʻrikdan oʻtkazilib, tegishli toʻlovlarga asosan doimiy roʻyxatdan oʻtkazilganligi toʻgʻrisidagi guvohnoma almashtirib beriladi. ROʻDRB, oshirilgan toʻlov stavkali avtotransport vositalari uchun ROʻDRB, avtotransport vositalari uchun xaridorgir harf va raqamlar kombinatsiyasiga ega boʻlgan ROʻDRB shikastlanganda avtotransport vositasining roʻyxatdan oʻtkazish maʼlumotlari asosida hududiy boshqarmalari ularning dublikatini beradi. ROʻDRB, oshirilgan toʻlov stavkali avtotransport vositalari uchun ROʻDRB, avtotransport vositalari uchun xaridorgir harf va raqamlar kombinatsiyasiga ega boʻlgan ROʻDRBlarning dublikati hududiy boshqarmalar talabnomasiga asosan tayyorlanadi. Jismoniy va yuridik shaxslar shikastlangan ROʻDRBning dublikatlarini olish uchun mazkur Nizomning 11-bobida belgilangan tartib asosida YHXXning mobil ilovasi, rasmiy veb-sayti yoki YIDXP orqali murojaat etishlari mumkin. ROʻDRB, oshirilgan toʻlov stavkali avtotransport vositalari uchun ROʻDRB, avtotransport vositalari uchun xaridorgir harf va raqamlar kombinatsiyasiga ega boʻlgan ROʻDRB yoʻqolganda yoki oʻgʻirlanganda, avtotransport vositasining roʻyxatdan oʻtkazish maʼlumotlari asosida hududiy boshqarmalar yangi ROʻDRB berilishini taʼminlaydi. ROʻDRB, oshirilgan toʻlov stavkali avtotransport vositalari uchun ROʻDRB, avtotransport vositalari uchun xaridorgir harf va raqamlar kombinatsiyasiga ega boʻlgan ROʻDRB dublikatlari yoʻqolgan yoki oʻgʻirlanganlarining oʻrniga berilishiga yoʻl qoʻyilmaydi. Oshirilgan toʻlov stavkali avtotransport vositalari uchun ROʻDRB, avtotransport vositalari uchun xaridorgir harf va raqamlar kombinatsiyasiga ega boʻlgan ROʻDRB topilganda, hududiy boshqarmalari topilgan va oshirilgan toʻlov stavkali avtotransport vositalari uchun ROʻDRB, avtotransport vositalari uchun xaridorgir harf va raqamlar kombinatsiyasiga ega boʻlgan ROʻDRB avtotransport vositasi egasining arizasiga asosan belgilangan tartibda berilishini taʼminlaydi. Amalga oshirilgan roʻyxatga olish toʻgʻrisidagi maʼlumotlar (avtomototransport vositasini roʻyxatga olish toʻgʻrisidagi guvohnomaning dublikatini, dublikat yoki yangi ROʻDRBni berish) avtomototransport vositasining roʻyxatga olish elektron kartasiga kiritiladi, avtomototransport vositasini roʻyxatga olish toʻgʻrisidagi guvohnoma, (yoki) ROʻDRB, oshirilgan toʻlov stavkali avtotransport vositalari uchun ROʻDRB, avtotransport vositalari uchun xaridorgir harf va raqamlar kombinatsiyasiga ega boʻlgan ROʻDRB toʻgʻrisidagi maʼlumotlar yoʻqolgan yoki oʻgʻirlangan taqdirda ham Oʻzbekiston Respublikasi Ichki ishlar vazirligining Axborot markaziga yuboriladi”; 57-bandning toʻrtinchi xatboshisi quyidagi tahrirda bayon etilsin: “yaroqsiz avtomototransport vositasi deb hisoblanganda”; 58-bandning oltinchi xatboshisi quyidagi tahrirda bayon etilsin: “Avtomototransport vositasi uning chet davlat hududiga chiqarilganligi munosabati bilan hisobdan chiqarilganda, oldingi ROʻDRB DYHXX organlari tomonidan vaqtinchalik (bir martalik qogʻozli tranzit) yoʻl harakatida ishtirok etish uchun ruxsat etilgan avtomototransport vositalari uchun ROʻDRBga almashtiriladi, avtomototransport vositasini roʻyxatdan oʻtkazish toʻgʻrisidagi guvohnoma bilan birga hisobdan chiqarishning sabablari, belgilangan manzil va hisobdan chiqarish sanasi toʻgʻrisidagi maʼlumotnoma taqdim etiladi”; 60-bandda: birinchi xatboshi quyidagi tahrirda bayon etilsin: “60. Yaroqsiz avtomototransport vositasini hisobdan chiqarish quyidagi hujjatlar asosida amalga oshiriladi”; beshinchi xatboshidagi “keyingi foydalanuvga” soʻzlari chiqarib tashlansin; oltinchi xatboshi chiqarib tashlansin; yettinchi xatboshi oltinchi xatboshi deb hisoblansin; oltinchi xatboshidagi “Keyingi foydalanuvga yaroqsiz deb hisoblangan” soʻzlari “Yaroqsiz” soʻzi bilan almashtirilsin; 63-bandning birinchi va ikkinchi xatboshilari “roʻyxatga olish” soʻzlaridan keyin “elektron” soʻzi bilan toʻldirilsin; 65-band quyidagi tahrirda bayon etilsin: “65. ROʻDRB elektron jurnalga qayd etgan holda hududiy boshqarmalarga yuboriladi”; 66-band “namunadagi maxsus” soʻzlaridan keyin “elektron” soʻzi bilan toʻldirilsin; v) 2-ilovaning 181-bandi quyidagi tahrirda bayon etilsin: “181. Avtotransport vositalari uchun roʻyxatdan oʻtkazish davlat raqami belgilari vakolatli organ tomonidan: auksionga qoʻyilgan kundan boshlab olti oy mobaynida sotilmagan (xaridorlar mavjud boʻlmagan) taqdirda, 1 va 2-toifadagi roʻyxatdan oʻtkazish davlat raqami belgilarining boshlangʻich narxlari bir pogʻonaga avtomatik ravishda tushirilib (harflari bir xil kombinatsiyada boʻlgan roʻyxatdan oʻtkazish davlat raqamlari bundan mustasno), mos ravishda 2 va 3-toifalarga doir boshlangʻich narxlarda auksionga qoʻyiladi; auksionga qoʻyilgan kundan boshlab bir oy mobaynida sotilmagan (xaridorlar mavjud boʻlmagan) 4 — 6-toifadagi roʻyxatdan oʻtkazish davlat raqami belgilari auksiondan olinib, auksionga qoʻyilgan boshlangʻich narxda kunlik shakllantiriladigan oshkora roʻyxat asosida umumiy tartibda realizatsiya qilinadi. Realizatsiyadan kelib tushgan mablagʻlarning 50 foizi — Oʻzbekiston Respublikasi Davlat budjetiga, 50 foizi — Ichki ishlar vazirligi Jamoat xavfsizligi departamenti Yoʻl harakati xavfsizligi xizmatining “Xavfsiz yoʻl va xavfsiz piyoda” respublika jamgʻarmasiga yoʻnaltiriladi”; g) 3-ilovaning 10-bandi oʻz kuchini yoʻqotgan deb hisoblansin. 3. Vazirlar Mahkamasining “Avtomototransport vositalari va shahar elektr transporti vositalari haydovchilarini tayyorlash hamda qayta tayyorlash boʻyicha nodavlat taʼlim xizmatlarini koʻrsatish faoliyatini litsenziyalash tartibini yanada takomillashtirish chora-tadbirlari toʻgʻrisida” 2018-yil 31-maydagi 408-son qarorida: a) Avtomototransport vositalari va shahar elektr transporti vositalari haydovchilarini tayyorlash hamda qayta tayyorlash boʻyicha nodavlat taʼlim xizmatlari koʻrsatish faoliyatini litsenziyalash tartibi toʻgʻrisidagi nizomga 2-ilovada: 12-bandning ikkinchi xatboshisi quyidagi tahrirda bayon etilsin: “A” toifa uchun — ikki gʻildirakli mototsikl, elektromototsikl, moped va skuterlarda)”; b) Davlat taʼlim muassasalari va avtomototransport vositalari va shahar elektr transporti vositalari haydovchilarini tayyorlash, qayta tayyorlash va ularning malakasini oshirish boʻyicha nodavlat taʼlim xizmatlari koʻrsatish faoliyatini amalga oshiruvchi boshqa yuridik shaxslarning oʻquv guruhlarini roʻyxatga olish, shuningdek, imtihonlarni oʻtkazish va milliy haydovchilik guvohnomasini berish tartibi toʻgʻrisidagi nizomda: 3-bandning ikkinchi xatboshisi quyidagi tahrirda bayon etilsin: “A” — mototsikllar, elektromototsikllar, mopedlar, skuterlar”; 25-banddagi “mototransport vositasini” soʻzlari “transport vositalarini” soʻzlari bilan almashtirilsin; 37-banddagi “mast holda boshqarganligi uchun” soʻzlari chiqarib tashlansin; v) Avtomototransport vositalari va shahar elektr transporti vositalari haydovchilarini tayyorlash, qayta tayyorlash va ularning malakasini oshirish tartibi toʻgʻrisidagi nizomda: 2-bandning oltinchi xatboshisidagi “mototransport” soʻzi “transport” soʻzi bilan almashtirilsin; 11-band “transport vositalarini boshqarish” soʻzlaridan keyin “hamda birinchi tibbiy yordam” soʻzlari bilan toʻldirilsin; 24-band quyidagi mazmundagi uchinchi va toʻrtinchi xatboshilar bilan toʻldirilsin: “Oʻquv tashkilotida avtomototransport vositalari va shahar elektr transporti vositalari haydovchilarini tayyorlash va qayta tayyorlash yakuni boʻyicha bitiruvchilardan birinchi tibbiy yordam koʻrsatish, bemorni toʻgʻri transportirovka qilish koʻnikmalari yuzasidan amaliy imtihonlar qabul qilinadi. Birinchi tibbiy yordam koʻrsatish boʻyicha amaliy imtihonlarning mezonlari Oʻzbekiston Respublikasi Sogʻliqni saqlash vazirligi tomonidan belgilanadi”. 4. Vazirlar Mahkamasining 2018-yil 1-dekabrdagi 975-son qarori bilan tasdiqlangan Yoʻl-patrul xizmati xodimlarining yoʻl harakati qatnashchilari bilan oʻzaro munosabatlari hamda maxsus moslamalardan foydalanishi tartibi toʻgʻrisidagi nizomda: a) 28-banddagi “rasmiylashtirilgan maʼmuriy huquqbuzarlik toʻgʻrisidagi bayonnomalar” soʻzlari “chiqarilgan jarima solish toʻgʻrisidagi qarorlar” soʻzlari bilan almashtirilsin; b) 31-band quyidagi tahrirda bayon etilsin: “31. Koʻchma fotoradar va mobil komplekslardan foydalanilganda, yoʻl harakati qoidalarining buzilganligini qayd etish mazkur Nizomning 37-bandida koʻrsatilgan tartibda amalga oshiriladi”; v) 32-bandning ikkinchi xatboshisidagi “rasmiylashtirilgan bayonnomalar” soʻzlari “qabul qilingan jarima solish toʻgʻrisidagi qarorlar” soʻzlari bilan almashtirilsin. 5. Vazirlar Mahkamasining 2022-yil 12-apreldagi 172-son qarori bilan tasdiqlangan Yoʻl harakati qoidalarida: a) 6-bandda: sakkizinchi xatboshi “velosiped” soʻzidan keyin “va individual harakatlanish vositalari” soʻzlari bilan toʻldirilsin; yigirmanchi xatboshidagi “(mopeddan tashqari)” soʻzlari chiqarib tashlansin; yigirma birinchi va yigirma ikkinchi xatboshilar quyidagi tahrirda bayon etilsin: “moped — dvigatelining ish hajmi 25 sm3 va undan ortiq, lekin 50 sm3dan oshmaydigan, konstruktiv tezligi soatiga 25 kilometr va undan ortiq, 50 kilometrdan oshmaydigan ikki yoki uch (toʻrt) gʻildirakli transport vositasi. Xuddi shunday tavsiflarga ega boʻlgan kvadritsikl (kvadrotsikl), tritsikl hamda yoʻlning qatnov qismida harakatlanishga moslashtirilgan boshqa transport vositalari mopedlarga tenglashtiriladi;​​​​​ mototsikl — dvigatelining ish hajmi 50 sm3 va undan oshadigan, konstruktiv tezligi soatiga 50 kilometr va undan oshadigan, yon tirkamasiz yoki yon tirkamali (kajavali) ikki yoxud uch (toʻrt) gʻildirakli transport vositasi; yigirma uchinchi xatboshi chiqarib tashlansin; yigirma toʻrtinchi — yetmish oltinchi xatboshilar tegishlicha yigirma uchinchi — yetmish beshinchi xatboshilar deb hisoblansin; qirqinchi xatboshi “mototsikl,” soʻzidan keyin “elektromototsikl, skuter, individual harakatlanish vositalari,” soʻzlari bilan toʻldirilsin;​​​​​​ qirq toʻrtinchi xatboshidagi “velosipedchilarning va piyodalarning” soʻzlari “velosipedchilar, individual harakatlanish vositalarini boshqarayotgan shaxslarning va piyodalarning” soʻzlari bilan almashtirilsin; quyidagi mazmundagi yetmishinchi — yetmish uchinchi xatboshilar bilan toʻldirilsin: “elektromototsikl — elektrodvigatelining quvvati 4 kilovatt va undan oshadigan, konstruktiv tezligi soatiga 50 kilometr va undan oshadigan yon tirkamasiz yoki yon tirkamali (kajavali) ikki yoxud uch (toʻrt) gʻildirakli transport vositasi; gibrid avtomobil — ichki yonuv dvigateli va (yoki) tashqi elektr manbai orqali zaryadlanuvchi elektr motor yordamida harakatlanuvchi transport vositasi; skuter — elektrodvigatelining quvvati 0,25 kilovatt va undan ortiq, lekin 4 kilovattdan oshmaydigan, konstruktiv tezligi soatiga 25 kilometrdan ortiq, biroq 50 kilometrdan oshmaydigan ikki yoki uch (toʻrt) gʻildirakli transport vositasi. Xuddi shunday tavsiflarga ega boʻlgan kvadritsikl (kvadrotsikl), tritsikl hamda yoʻlning qatnov qismida harakatlanishiga moslashtirilgan boshqa transport vositalari skuterlarga tenglashtiriladi;​​​​​​ individual harakatlanish vositalari — dvigatel (dvigatellar) (elektrosamokat, elektr skeytbordlar, segveylar, unitsikllar, monogʻildirak va boshqa shunga oʻxshash vositalar) yordamida odamning individual harakatlanishi uchun moʻljallangan bir yoki bir nechta gʻildiraklari (roliklari) boʻlgan transport vositasi”. yetmishinchi — yetmish beshinchi xatboshilar tegishlicha yetmish toʻrtinchi — yetmish toʻqqizinchi xatboshilar deb hisoblansin; b) 7-bandning toʻrtinchi xatboshisidagi “(mopeddan tashqari)” soʻzlari chiqarib tashlansin; v) 8-bandning ikkinchi xatboshisi quyidagi tahrirda bayon etilsin: “A” — mototsikllar, elektromototsikllar, mopedlar, skuterlar; g) 9-bandning yettinchi xatboshisi quyidagi tahrirda bayon etilsin: “Mototsikl, elektromototsikl, moped va skuterda harakatlanayotgan haydovchi hamda yoʻlovchilar maxsus motoshlem kiyishlari va uni qadab olishlari shart”; d) 11-bandning “g” kichik bandidagi “qariyalarga” soʻzi “qariyalar, individual harakatlanish vositalari” soʻzlari bilan almashtirilsin; e) 12-band quyidagi mazmundagi toʻqqizinchi — oʻninchi xatboshilar bilan toʻldirilsin: “konstruksiyasida xavfsizlik kamarlari nazarda tutilgan hollarda oʻzi tomonidan xavfsizlik kamari taqilmagan, mototsikl, elektromototsikl, moped va skuterda esa motoshlem kiyilmagan va qadab olinmagan holda boshqarish”; avtomobil salonidan oʻzining tana qismlarini (qoʻldan tashqari) chiqargan holda harakatlanish”; toʻqqizinchi xatboshi tegishlicha oʻn birinchi xatboshi deb hisoblansin; j) quyidagi mazmundagi 121, 122 va 123-bandlar bilan toʻldirilsin: “121. Individual harakatlanish vositalarini boshqaradigan shaxslarga quyidagilar taqiqlanadi: velosipedchilar uchun tasma yoki piyoda va velosiped yoʻlkasi mavjud boʻlganda (ularda harakatlanishining imkoni boʻlmagan holatlar bundan mustasno) yoʻlning qatnov qismida, yoʻl yoqalarida yoki qatnov qismining chetida harakatlanish; uzunligi yoki kengligi 0,5 metrdan ortiq tashqariga chiqadigan yoki boshqaruvga xalaqit beradigan yuklarni tashish; piyodalar oʻtish joyida harakatlanishi (individual harakatlanish vositalarini yetaklab oʻtish holatlari bundan mustasno); 14 yoshdan kichik shaxslarning boshqarishi (turar joy dahalari, istirohat va hayvonot bogʻlari, bolalar maydonchalari, koʻngilochar joylarda hamda yopiq hududlarda boshqarish bundan mustasno); spirtli ichimliklar, giyohvandlik vositalari, ularning analoglari, psixotrop yoxud kuchli taʼsir qiluvchi moddalar taʼsirida yoki oʻzgacha tarzda mast holatda, sezgirlik va eʼtiborni susaytiradigan dori-darmonlar taʼsirida, yoʻl harakati xavfsizligiga tahdid soladigan charchoqlik va betoblik holatida boshqarish; bir yoki bir nechta individual harakatlanish vositalarini shatakka olish; tormoz tizimi, rul boshqaruvi, tovushli ishorasi, shuningdek, sutkaning qorongʻi vaqtida yoki koʻrinish cheklangan vaziyatlarda nosoz fara chiroqlari yoki fonarlar hamda orqa fara chiroqlari ishlamaydigan yoki nur qaytargichlar bilan jihozlanmagan individual harakatlanish vositalarini boshqarish; rulni ushlamasdan yoki bir qoʻlda ushlab harakatlanish (rul boshqaruvi mavjud boʻlgan individual harakatlanish vositalari uchun); odam tashish; telefondan foydalanish. 122. Individual harakatlanish vositalarini boshqaradigan shaxslar: harakat davomida yoʻl harakati qoidalariga qatʼiy rioya qilishi; trotuarlardan, piyodalar yoʻlkalaridan, piyoda va velosiped yoʻlkalaridan soatiga 10 kilometr tezlikdan yuqori boʻlmagan holatda, ular boʻlmaganda esa yoʻlning oʻng chetki qismida soatiga 20 kilometr tezlikdan yuqori boʻlmagan holatda harakatlanishi; turar joy dahalaridan chiqish vaqtida boshqa harakat qatnashchilariga yoʻl berishi;​​​​​​ qatʼiy ravishda harakat yoʻnalishi boʻyicha boshqarish kerak. 123. Agar velosipedchilar uchun tasma yoki piyoda va velosiped yoʻlkasida individual harakatlanish vositalarini boshqarayotgan shaxsning harakati piyodalarning harakatiga xavf tugʻdirsa yoki xalaqit bersa, u individual harakatlanish vositalaridan tushib, individual harakatlanish vositalarini yetaklagan yoki tezlikni piyodalar tezligidan oshmaydigan tezlikka pasaytirgan holda harakatni davom ettirishi kerak. Individual harakatlanish vositalarini boshqargan shaxslarning harakatlanishi piyodalarning harakatlanishi bilan birlashganda, barcha holatlarda piyodalar ustunlikka (imtiyozga) ega. Velosipedchilar uchun tasma yoki piyoda va velosiped yoʻlkasida individual harakatlanish vositalarida harakatlanayotgan shaxslar boshqa mexanik transport vositalariga nisbatan ustunlikka (imtiyozga) ega. z) 15-bandning uchinchi xatboshisidagi “mototsikl, moped, velosiped” soʻzlari “mototsikl, elektromototsikl, moped, skuter, velosiped va individual harakatlanish vositalarini” soʻzlari bilan almashtirilsin; i) 23-bandning uchinchi xatboshisidagi “mototsikl yoki mopedlarda” soʻzlari “mototsikl, elektromototsikl, moped yoki skuterlarda” soʻzlari bilan almashtirilsin; k) 34-band quyidagi tahrirda bayon etilsin: “34. Agar svetofor ishorasi piyoda tasviri koʻrinishida boʻlsa, u faqat piyodalarga, velosiped tasviri koʻrinishida boʻlsa, velosipedchilar va individual harakatlanish vositalarini boshqargan shaxslar harakatlanishiga taʼsir qiladi. Bunda yashil ishora piyodalar yoki velosipedchilar va individual harakatlanish vositalarini boshqargan shaxslarning harakatlanishiga ruxsat beradi, qizil ishora ularning harakatlanishini taqiqlaydi”; l) 43-bandning birinchi xatboshisi “velosipedchi” soʻzidan keyin “individual harakatlanish vositasini boshqargan shaxs” soʻzlari bilan toʻldirilsin; m) 79-bandning toʻrtinchi xatboshisi “mototsikllar” soʻzidan keyin “elektromototsikllar” soʻzi bilan toʻldirilsin; n) 89-bandning uchinchi xatboshisidagi “mopedlar va velosipedlarga” soʻzlari “elektromototsikllar, mopedlar, skuterlar, velosipedlar va individual harakatlanish vositalariga” soʻzlari bilan almashtirilsin; o) 96-band “velosipedchi(lar)ga” soʻzidan keyin “va individual harakatlanish vositalarini boshqarayotgan shaxs(lar)ga” soʻzlari bilan toʻldirilsin; p) 121-bandning ikkinchi xatboshisi “velosipedlar” soʻzidan keyin “individual harakatlanish vositalari, skuterlar,” soʻzlari bilan toʻldirilsin; r) 134-bandning ikkinchi xatboshisidagi “va mopedlarda” soʻzlari chiqarib tashlansin; s) 138-bandning sakkizinchi xatboshisi “mototsikl” soʻzidan keyin elektromototsikl, skuter” soʻzlari bilan toʻldirilsin; t) 145-bandning oltinchi xatboshisi quyidagi tahrirda bayon etilsin: “ikki gʻildirakli mototsikl, elektromototsikl, moped, skuter va individual harakatlanish vositalari bilan, shuningdek, bunday mototsikl, elektromototsikl, moped, skuter va individual harakatlanish vositalarini”; u) 159-bandning toʻrtinchi — oltinchi xatboshilari quyidagi tahrirda bayon etilsin: “Traktorlar va boshqa oʻziyurar uskunalar, yuk tashiladigan tirkamalar, tirkama-uycha, yuk mototsikllari, elektromototsikllar, mopedlar va skuterlar yukxonasida; Mototsikllar, elektromototsikllar, mopedlar va skuterlarning konstruksiyasida koʻzda tutilgan joylardan tashqarida; 12 yoshga toʻlmagan bolalarni mototsikl, elektromototsikl, moped va skuterning orqa oʻrindigʻida, shuningdek, bolalarni ushlab turuvchi maxsus qurilma oʻrnatilmagan transport vositasining old oʻrindigʻida”; f) 162-bandning sakkizinchi xatboshisidagi “velosipedlarni” soʻzi “velosipedlar va individual harakatlanish vositalarini” soʻzlari bilan almashtirilsin; x) 165-band quyidagi tahrirda bayon etilsin: “165. Yoʻlda velosiped, individual harakatlanish vositalarini va aravani boshqarish, miniladigan yoki yuk ortiladigan hayvonlarni haydab oʻtish 14 yoshdan kichik boʻlmagan, moped va skuterni boshqarish esa 16 yoshdan kichik boʻlmagan shaxslarga ruxsat etiladi”; s) 166-bandda: birinchi xatboshi “Velosipedlar,” soʻzidan keyin “individual harakatlanish vositalari,” soʻzlari bilan toʻldirilsin; ikkinchi xatboshi “velosipedchilar,” soʻzidan keyin “individual harakatlanish vositalari,” soʻzlari bilan toʻldirilsin; ch) 167-bandda: birinchi xatboshi “Velosiped” soʻzidan keyin “individual harakatlanish vositalari” soʻzlari bilan toʻldirilsin; quyidagi mazmundagi ikkinchi xatboshi bilan toʻldirilsin: “Individual harakatlanish vositalari old tomonidan fara chiroqlari va orqa tomonida ogohlantirish chiroqlari yoki nur qaytargichlar bilan jihozlangan boʻlishi shart”; ikkinchi va uchinchi xatboshlar tegishlicha uchinchi va toʻrtinchi xatboshlar deb hisoblansin; sh) 168-band quyidagi tahrirda bayon etilsin: “168. Velosipedchilar va individual harakatlanish vositalarini boshqarayotgan shaxslarga quyidagilar taqiqlanadi: rulni ushlamasdan yoki bir qoʻlda ushlab harakatlanish (manyovrdan oldin ishoralar berish bundan mustasno); odam tashish (ishonchli oyoq qoʻygich bilan jihozlangan velosipeddagi qoʻshimcha oʻrindiqda 7 yoshgacha boʻlgan bolani tashish bundan mustasno); gabaritidan boʻyiga va eniga 0,5 metrdan ortiq chiqib turgan yoki boshqarishga xalaqit beradigan yuklarni tashish; velosiped yoʻlkasi boʻlgan holda yoʻlning qatnov qismida harakatlanish; tramvay harakatlanadigan yoʻllarda va shu yoʻnalishda harakatlanish uchun boʻlagi bittadan koʻp boʻlgan yoʻllarda chapga burilish yoki qayrilib olish; yoʻlning qatnov qismidan, shu jumladan, piyodalar oʻtish joyidan velosipedlarni va individual harakatlanish vositalarini boshqarib kesib oʻtish (velosiped yoʻlaklarida harakatlanish bundan mustasno). Velosipedlarni va individual harakatlanish vositalarini shatakka olish, shuningdek, ulardan shatakka olishda foydalanish taqiqlanadi (velosipedga moʻljallangan tirkamalarni shatakka olish bundan mustasno)”; e) 169-bandda: birinchi xatboshidagi “moped haydovchilari” soʻzlari “individual harakatlanish vositalari” soʻzlari bilan almashtirilsin; ikkinchi xatboshidagi “velosipedchi” soʻzi “velosiped va individual harakatlanish vositasi” soʻzlari bilan almashtirilsin; yu) 175-bandning ikkinchi xatboshisidagi “va mototsikllar” soʻzlari chiqarib tashlansin; ya) 176-bandning oʻn oltinchi xatboshisidagi “va mototsikllardan” soʻzlari “mototsikl, elektromototsikllar, mopedlar va skuterlardan” soʻzlari bilan almashtirilsin; aa) 179-bandning ikkinchi xatboshisi quyidagi tahrirda bayon etilsin: “avtomobillar, avtobuslar, avtopoyezdlar, tirkamalar, mototsikllar, elektromototsikllar, mopedlar, skuterlar, velosipedlar, individual harakatlanish vositalari, traktorlar va boshqa oʻziyurar mashinalarning texnik holati va jihozlanishi transport vositalaridan foydalanishni taqiqlaydigan nosozliklar va shartlar roʻyxatining talablariga (3-ilovaga muvofiq) javob bermasa”; bb) 1-ilovada: Yoʻl belgilarning tasvirlari tushirilgan qismidagi “Tramvay yoʻli bilan kesishuv” yoʻl belgisining tasviri tagidagi “1.2. Shlagbaumsiz temir yoʻl kesishmasi” soʻzlari “1.5. Tramvay yoʻli bilan kesishuv” soʻzlari bilan almashtirilsin; “Temir yoʻl kesishmasiga yaqinlashuv” yoʻl belgilarining tasvirlari tagidagi yozuvlar “Temir yoʻl kesishmasiga yaqinlashuv” soʻzlaridan keyin “1.4.1, 1.4.2, 1.4.3, 1.4.4, 1.4.5, 1.4.6” raqamlari bilan toʻldirilsin; Taqiqlovchi belgilarda 3.5-banddagi “Mototsikllar harakatlanishi taqiqlangan” soʻzlari “Mototsikl va elektromototsikllar harakatlanishi taqiqlangan” soʻzlari bilan almashtirilsin; quyidagi mazmundagi 3.5.1-band bilan toʻldirilsin: Taqiqlovchi belgilarning 3.27-bandida: ikkinchi xatboshidagi “avtomobillar va kajavali mototsikllarni” soʻzlari “avtomobillar, mototsikllar, elektromototsikllar, mopedlar va skuterlarni” soʻzlari bilan almashtirilsin; Taqiqlovchi belgilarning qirq oltinchi xatboshisidagi “qayrilib olish joyigacha” soʻzlari chiqarib tashlansin. quyidagi mazmundagi 3.34-band bilan toʻldirilsin: 4.2.1-banddagi “oʻngdan” soʻzi “chapdan” soʻzi bilan almashtirilsin; 4.2.2-banddagi “Toʻsiqni chapdan chetlab oʻtish” soʻzlari “Toʻsiqni oʻngdan aylanib oʻtish” soʻzlari bilan almashtirilsin; 4.4-band “mototsikllar” soʻzidan keyin “mopedlar, skuterlar” soʻzlari bilan toʻldirilsin; 4.5-banddagi “mopedlarda” soʻzi “individual harakatlanish vositalarida” soʻzlari bilan almashtirilsin; 4.6.1 — 4.6.6-bandlardagi “Piyodalar va velosipedchilarning” soʻzlari “Piyodalar, velosipedchilar va individual harakatlanish vositalarining” soʻzlari bilan almashtirilsin; 5.3-banddagi “avtobus va mototsikllarning” soʻzlari “avtobus hamda mototsikllar, elektromototsiklar, mopedlar va skuterlarning” soʻzlari bilan almashtirilsin; 5.44 va 5.45-bandlar “Velosipedchilar” soʻzidan keyin “va individual harakatlanish vositalari” soʻzlari bilan toʻldirilsin; 7.6.1 — 7.6.9-banddagi “avtomobillar va mototsikllarni” soʻzlari “avtomobillar, mototsikllar, mopedlar va skuterlarni” soʻzlari bilan almashtirilsin; vv) 3-ilovada: 3.6-band quyidagi mazmundagi oltinchi xatboshi bilan toʻldirilsin: “Individual harakatlanish vositalari old tomonidan fara chiroqlari va orqa tomonida ogohlantirish chiroqlari yoki nur qaytargichlar bilan jihozlanmagan boʻlsa”; oltinchi xatboshi tegishlicha yettinchi xatboshi deb hisoblansin. 5.1-bandning toʻrtinchi xatboshisi quyidagi tahrirda bayon etilsin: “Mototsikl, elektromototsikl, moped va skuterlar uchun — 0,8 mm dan kam boʻlsa”; 7.6-band “mototsikl” soʻzidan keyin “elektromototsikl, skuter” soʻzlari bilan toʻldirilsin; 7.9-band “Mototsikl” soʻzidan keyin “yoki elektromototsikl” soʻzlari bilan toʻldirilsin; 7.10-bandning oltinchi xatboshisidagi “mototsikllarda” soʻzi “mototsikllar va elektromototsikllarda” soʻzlari bilan almashtirilsin; 7.11-banddagi “Mototsikllarda” soʻzi “Mototsikl va elektromototsiklarda” soʻzlari bilan almashtirilsin; 7.12-banddagi “Mototsikl va mopedlarda” soʻzlari “Mototsikl, elektromototsikl, moped va skuterlarda” soʻzlari bilan almashtirilsin;​​​​​ 7.22-band quyidagi mazmundagi yigirma beshinchi — oʻttiz ikkinchi xatboshilar bilan toʻldirilsin: “L toifasi — mototransport vositalari. L1 toifasi — maksimal konstruktiv tezligi soatiga 50 kilometrdan oshmaydigan, ichki yonuv dvigatelining ish hajmi 50 sm3 gacha boʻlgan yoki elektrodvigatelining nominal maksimal quvvati 4 kilovattdan oshmaydigan ikki gʻildirakli transport vositasi; L2 toifali — maksimal konstruktiv tezligi soatiga 50 kilometrdan oshmaydigan, ichki yonuv dvigatelining ish hajmi 50 sm3 gacha boʻlgan yoki elektrodvigatelining nominal maksimal quvvati 4 kilovattdan oshmaydigan uch gʻildirakli transport vositasi; L3 toifali — ichki yonuv dvigatelining ish hajmi 50 sm3 va undan oshadigan, konstruktiv tezligi (har qanday dvigatelli) soatiga 50 kilometr va undan oshadigan ikki gʻildirakli transport vositasi; L4 toifali — ichki yonuv dvigatelining ish hajmi 50 sm3 va undan oshadigan yoki konstruktiv tezligi (har qanday dvigatelli) soatiga 50 kilometr va undan oshadigan, oʻrtacha uzunlama tekislikka nisbatan asimmetrik kajavali uch gʻildirakli transport vositasi;​​​​​ L5 toifali — ichki yonuv dvigatelining ish hajmi 50 sm3 va undan oshadigan, konstruktiv tezligi (har qanday dvigatelli) soatiga 50 kilometr va undan oshadigan yoki transport vositasining oʻrtacha uzunlama tekisligiga nisbatan simmetrik kajavali uch gʻildirakli transport vositasi; L6 toifali — akkumulyatorlarini hisobga olmaganda (elektr transport vositalari uchun) vazni 350 kilogrammdan oshmaydigan maksimal konstruktiv tezligi soatiga 50 kilometrdan oshmaydigan yoki ichki yonuv dvigatelining ish hajmi 50 sm3 gacha yoxud elektrodvigatelining nominal maksimal quvvati 4 kilovattdan oshmaydigan toʻrt gʻildirakli transport vositasi;​​​​​ L7 toifali — L6 toifadagi transport vositalaridan farqli oʻlaroq akkumulyatorlarini hisobga olmaganda (elektr transport vositalari uchun) toʻliq vazni 400 kilogrammdan (yuk tashish uchun moʻljallangan transport vositalari uchun 550 kilogrammdan) oshmaydigan va elektrodvigatelining nominal maksimal quvvati 15 kilovattdan oshmaydigan toʻrt gʻildirakli transport vositasi”. 7. Vazirlar Mahkamasining “Migratsiya va fuqarolikni rasmiylashtirish, shuningdek, avtomototransport vositalarini davlat roʻyxatidan oʻtkazish va roʻyxatdan oʻtkazish davlat raqami belgilarini berish boʻyicha davlat xizmatlarini koʻrsatish tartibini takomillashtirish toʻgʻrisida” 2023-yil 31-iyuldagi 321-son qarorining 3-bandi ikkinchi xatboshisi hamda 4-bandi “a”, “b” va “v” kichik bandlaridagi “2023” raqami “2024” raqami bilan almashtirilsin.